31998D0596
L 286/56
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 октомври 1998 година
за изменение на Решение 97/602/EO на Съвета относно списъка, посочен в член 3, параграф 1, втора алинея от Регламент (ЕИО) № 3254/91 и в член 1, параграф 1, буква a) от Регламент (EО) № 35/97 на Комисията
(нотифицирано под номер C(1998) 3064)
(98/596/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3254/91 на Съвета от 4 ноември 1991 г. относно забрана за използването на капани в Общността и внасянето в Общността на кожи и стоки, произведени от определени видове диви животни, произхождащи от страни, където те се ловят с капани или методи за лов, които не съответстват на международните стандарти за хуманност при използване на капани (1), и по-специално член 3, параграф 1, втора алинея от него,
като има предвид, че Регламент (EО) № 35/97 на Комисията от 10 януари 1997 г., относно установяване на разпоредби за сертифицирането на кожи и стоки, обхванати от Регламент (EИО) № 3254/91 на Съвета (2), и по-специално член 1, параграф 1, буква a) от него, е приложим само за вноса на кожи от животни, които не са родени и отгледани в плен, и произхождат от страни, фигуриращи в списъка, посочен във втората алинея на член 3, параграф 1 от Регламент (EИО) № 3254/91;
като има предвид, че списъкът, създаден с Решение 97/602/EО на Съвета (3), изменен с Решение 98/188/EО на Комисията (4), има само преходен характер; като има предвид, че той трябва да бъде незабавно изменен според развитието на ситуацията, по-специално при обстоятелствата, обхванати от член 3, параграф 1 от Регламент (EИО) № 3254/91, така че да не се засяга търговията с кожи и други кожени изделия;
като има предвид, че информацията, която Комисията е получила от Република Хърватска, сочи, че тази държава забранява употребата на капани;
като има предвид, че от 1 юни 1997 г. Регламент (EО) № 338/97 на Съвета от 9 декември 1996 г. относно опазване на видовете от дивата флора и фауна чрез регулиране на търговията с тях (5) отмени и замени Регламент (EИО) № 3626/82 на Съвета (6); като има предвид, че по тази причина комитетът, предвиден в член 19 от Регламент (EИО) № 3626/82, е заменен от комитета, предвиден в член 18 от Регламент (EО) № 338/97;
като има предвид, че мерките, предвидени в настоящото решение са в съответствие със становището на комитета, посочен в член 5 от Регламент (EИО) № 3254/91,
ПРИЕ НАСТОЯЩОТО РЕШЕНИЕ:
Член 1
Приложението към Решение 97/602/EО на Съвета се заменя с приложението към настоящото решение.
Член 2
Настоящото решение влиза в сила на двадесетия ден след публикуването му в Официален вестник на Европейските общности.
Член 3
Адресати на настоящото решение са държавите-членки.
Съставено в Брюксел на 14 октомври 1998 година.